கேள்வி: ஸ்ரீவித்யா (தாய்ப்பால் கொடையாளி) பற்றி தகவல் சொல்.
பதில்: வித்யா என்பவர் தமிழகத்தில் புகழ்பெற்ற தாய்ப்பால் கொடையாளி ஆவார். இவர் அதீத தாய்ப்பாலை கொடையாக தந்தமைக்காக அறியப்படுகிறார். இவர் தமிழ்நாடு மாநிலத்தில் கோயம்புத்தூரில் வசிக்கிறார். திருப்பூரை சேர்ந்த ரூபா செல்வநாயகி என்பவர் நடத்திவரும் அமிர்தம் பவுண்டேசன் மூலமாக தாய்ப்பால் தானம் செய்தார். முறையாக சேகரித்த தாய்ப்பாலை கோவை அரசு மருத்துவக் கல்லூரி மருத்துவமனையில் உள்ள தாய்ப்பால் வங்கியில் சேர்க்கப்பட்டு அங்கு பிறக்கும் அங்கு எடை குறைவாக பிறக்கும் பச்சிளம் குழந்தைகளுக்கு வழங்கப்பட்டது. இவர் மகள் பிறந்த ஐந்தாவது நாளில் தாய்ப்பால் தானம் கொடுக்கத் தொடங்கி 7வது மாத காலத்தில் 106 லிட்டர் தாய்ப்பால் தானம் செய்துள்ளார். மேலும் 10 மாத காலத்தில் 135 லிட்டருக்கு மேல் தாய்ப்பால் தானம் செய்துள்ளார். இந்த தாய்ப்பால் கொடைக்காக 'ஆசியன் புக் ஆப் ரெக்கார்ட்ஸ்' மற்றும் 'இந்தியன் புக் ஆப் ரெக்கார்ட்ஸ்' ஆகியவற்றில் இடம் பெற்றுள்ளார்.